Legal Document

Category: 223

Text:
28α. ΠΡΟΕΔΡΙΚΟ ΔΙΑΤΑΓΜΑ υπ’ αριθ.220 της 4/15 Ιουλ.2003 (ΦΕΚ Α΄185) Ευεργετικός υπολογισμός ημερών ποινής κρατουμένων του Κέντρου Απεξάρτησης Τοξικομανών Κρατουμένων Ελεώνα Θηβών λόγω εργασίας στο πλαίσιο του θεραπευτικού προγράμματος. ΄Εχοντα υπόψη: 1)Τις διατάξεις της παρ.2 του άρθρ.46 του Νόμ.2776/1999 (ΦΕΚ 291 Α΄). 2) Τις διατάξεις του άρθρ.29Α΄του Νόμ.1558/1985 (ΦΕΚ 137 Α΄) όπως συμπληρώθηκαν με το άρθρ.27 του Νόμ.2081/1992 (ΦΕΚ 154 Α΄) και τροποποιήθηκαν με το άρθρ.1 παρ.2α του Νόμ.2469/1997 (ΦΕΚ 38 Α΄). 3) Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 4) Την 193/27.5.2003 Γνωμοδότηση του Συμβουλίου της Επικρατείας, μετά από πρόταση του Υπουργού Δικαιοσύνης, αποφασίζουμε: ΄Αρθρο μόνο.-Το μέτρο του ευεργετικού υπολογισμού ημερών ποινής για τους κρατούμενους-θεραπευόμενους του Κέντρου Απεξάρτησης Τοξικομανών Κρατουμένων Ελεώνα Θηβών που απασχολούνται σε πάσης φύσεως εργασία στο πλαίσιο του θεραπευτικού προγράμματος του Κέντρου ορίζεται σε δύο ημέρες εκτιτέας ποινής για κάθε ημέρα εργασίας τους. (Αντί για τη σελ.136,289) Σελ.136,289(α) Τεύχος 1397 Σελ. 89 Κώδικας Ποινικής Δικονομίας 9.Α.β.28α